     ร้านกาแฟอินดี้เล็ก ๆ น่ารักที่เปิดท่ามกลางร่มไม้ดูสดชื่น ทำไมถึงอินดี้? เพราะผมผ่านร้านนี้หลายครั้ง หลังจากที่ได้ทานวันนี้ก็ไม่เห็นร้านเปิดอีกเลย ฮ่า ๆ ร้านตั้งอยู่ซอยวัดอุโมงค์ เส้นเดียวกับโครงการบ้านข้างวัด เข้ามาต้องสังเกตดี ๆ ครับ เพราะป้ายไม่ได้โดดเด่น ชอบบรรยากาศร้านภายในมีเครื่องเล่นเพลงเก่า ๆ รวมไปถึงแผ่นเสียง แผ่นซีดีเก่าหายาก ร้านดูร่มรื่น มีที่นั่งไม่มากแต่ดูสบาย ๆ ผ่อนคลาย เจ้าของร้านก็ดูมีเอกลักษณ์เป็นของตัวเอง ร้านเปิดบริการทุกวันตั้งแต่เวลา 11.00 น. - 17.30 น. ครับ

     เมนูทางร้านจะเป็นเมนูกาแฟและชาครับ ชานี่มีให้เลือกทั้งชาจีนและชาอังกฤษ ส่วนกาแฟก็มีให้เลือกพอประมาณ ราคาเครื่องดื่มนี่ถือว่าเป็นกันเอง กาแฟนี่จะอยู่ที่ 45-65 บาทเท่านั้น วันนี้ผมทานอเมริกาโน่เย็น (50 บาท) และลาเต้ร้อน (55 บาท) -- รสชาติกาแฟถือว่าใช้ได้นะ อเมริกาโน่ไม่เข้ม ออกเปรี้ยวนิด ๆ ถูกคอทีเดียว ส่วนลาเต้ก็หอม นุ่ม ใช้ได้ ทางร้านไม่ได้ทำลาเต้อาร์ตนะ อีกร้านที่แวะมาได้ถ้าผ่านแถวนี้ครับ

     ปล.เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า (1,351)